wannaphong/clean_thaiwikipedia huggingface dataset:
# ยาแอล โบรน-ปีแว
ยาแอล โบรน-ปีแว  มีชื่อเกิดว่า ยาแอล โบรน (เกิดวันที่ 7 ธันวาคม ค.ศ. 1970 ที่น็องซี) เป็นนักกฎหมายและนักการเมืองชาวฝรั่งเศส 

โบรน-ปีแวได้รับการเลือกตั้งเป็นสมาชิกสมัชชาแห่งชาติจากเขตเลือกตั้งที่ 5 จังหวัดอีฟว์ลีนเป็นสมัยแรกใน ค.ศ. 2017 แล้วได้รับการเลือกตั้งสมัยที่ 2 ใน ค.ศ. 2022 จากนั้นได้ดำรงตำแหน่งประธานสมัชชาแห่งชาติฝรั่งเศสตั้งแต่เดือน 28 มิถุนายน ค.ศ. 2022 ต่อจากรีชาร์ แฟร็อง 

ในอดีต ในเดือนพฤษภาคม ค.ศ. 2022 โบรน-ปีแวได้รับการแต่งตั้งเป็นรัฐมนตรีว่าการกระทรวงโพ้นทะเลในรัฐบาลเอลีซาแบ็ต บอร์น แต่เดือนต่อมา เธอลาออกจากตำแหน่งรัฐมนตรีเพื่อไปลงสมัครรับเลือกตั้งเป็นประธานสมัชชาแห่งชาติ
# คาร์ล ชเตรล
คาร์ล วิลเฮ็ล์ม อันเดรอัส ชเตรล  เกิดเมื่อ 30 เมษายน 1864 ในเมืองไบร็อยท์ และเสียชีวิต 14 มิถุนายน 1940 เป็นนักฟิสิกส์ นักดาราศาสตร์ และ ช่างแว่นตา ชาวเยอรมัน ผู้คิดค้น อัตราส่วนชเตรล ซึ่งเป็นค่าที่ใช้วัดคุณภาพของกระจกเงาปฐมภูมิสำหรับกล้องโทรทรรศน์ เขาเป็นคนแรกที่ให้ความสนใจในปัญหาการรบกวนบรรยากาศของโลกสำหรับการสังเกตทางดาราศาสตร์

ในปี 1985 เขาคำนวณว่าจานแอรีที่เกิดจากเลนส์ที่สมบูรณ์แบบจะมีลักษณะอย่างไร และตั้งทฤษฎีว่าอัตราส่วนของความเข้มสูงสุดของจุดเลี้ยวเบนของเลนส์จริงต่อเลนส์ที่สมบูรณ์แบบสามารถใช้ประเมินคุณภาพแสงได้

 หมายเหตุและการอ้างอิง
# มิลเลียนดอลลาร์แชมเปียนชิป
Million Dollar Championship เป็นแชมป์มวยปล้ำอาชีพใน WWE ที่ได้รับการเลื่อนชั้นในอเมริกา ชื่อนี้เปิดตัวครั้งแรกในปี 1989 โดย "The Million Dollar Man" Ted DiBiase ซึ่งไม่สามารถชนะหรือซื้อ WWF Championship (ปัจจุบันคือ WWE Championship) ในโครงเรื่อง ชื่อเป็นการแข่งขันชิงแชมป์ที่ไม่ได้รับอนุญาตซึ่ง DiBiase แทบไม่ได้รับการปกป้อง หลังจาก DiBiase และ Irwin R. Schyster คว้าแชมป์ WWF Tag Team Championship ในปี 1992 การแข่งขัน Million Dollar Championship ก็ถูกยกเลิกไป

ตั้งแต่นั้นเป็นต้นมาชื่อนี้ได้รับการฟื้นฟูสามครั้ง ครั้งแรกคือในปี 1996 สำหรับ The Ringmaster ของ Protégé ของ DiBiase ซึ่งหลังจากนั้นไม่นานก็กลายเป็น Stone Cold Steve Austin แต่ชื่อนี้ถูกละทิ้งไปหลังจาก DiBiase ออกจากการโปรโมตในอีกไม่กี่เดือนต่อมา ในปี 2010 Ted DiBiase Jr. ลูกชายของ DiBiase ได้รับการฟื้นฟู แต่ถูกทิ้งอีกครั้งในปีเดียวกันนั้นเมื่อ DiBiase Jr. คืนตำแหน่งให้กับพ่อของเขา การคืนชีพครั้งที่สามเกิดขึ้นในปี 2021 สำหรับแผนกแบรนด์ NXT สำหรับโครงเรื่องระหว่าง DiBiase, Cameron Grimes และ LA Knight ในช่วงเวลานี้ WWE ได้รับการยอมรับอย่างเป็นทางการจากชื่อ; อย่างไรก็ตาม มันถูกปิดใช้งานในเดือนสิงหาคมของปีนั้น เมื่อกริมส์ ผู้ชนะได้มอบมันคืนให้กับ DiBiase

 ประวัติศาสตร์ 

 สถิติการครอง 
As of  , .
†Indicates the current champion
RankWrestlerNo. ofreignsCombineddaysCombined daysrec. by WWE1  2  1,010  9792  1 2243  1  162  1404Virgil  1  77  905LA Knight  1  70  696Cameron Grimes  1  1  2

 หมายเหตุ
# กู๊ดไนท์ เวิลด์
กู๊ดไนท์ เวิลด์  เป็นซีรีส์มังงะญี่ปุ่น แต่งเรื่องและวาดภาพโดยอูรุ โอกาเบะ เผยแพร่ในเว็บไซต์อูระซันเดย์และบริการมังงะวันของสำนักพิมพ์โชงากูกังตั้งแต่เดือนธันวาคม พ.ศ. 2558 ถึงมกราคม พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 5 เล่ม ออริจินอลเน็ตแอนิเมชันดัดแปลงโดยสตูดิโอนาซมีกำหนดฉายทางเน็ตฟลิกซ์ในเดือนตุลาคม พ.ศ. 2566

 ตัวละคร
# อัตราส่วนชเตรล
อัตราส่วนชเตรล  เป็นค่าหนึ่งที่ชี้วัดประสิทธิภาพของกล้องโทรทรรศน์ หรือระบบการถ่ายภาพด้วยแสงอื่น ๆ คำนิยามในปัจจุบันหมายถึง สัดส่วนของค่าความสว่างสูงสุดที่ระนาบภาพของแสงจากแหล่งกำเนิดในระบบเชิงแสง ต่อค่าทางทฤษฎีของความสว่างสูงสุดสำหรับแหล่งกำเนิดแสงที่จุดเดียวกันนั้นหากระบบเชิงแสงทำงานได้จนถึงขีดจำกัดการเลี้ยวเบน อัตราส่วนนี้สัมพันธ์อย่างใกล้ชิดกับเกณฑ์ความคมชัดของแสงที่นิยามโดยคาร์ล ชเตรล นักคณิตศาสตร์และนักฟิสิกส์ชาวเยอรมันStrehl, K. 1895, Aplanatische und fehlerhafte Abbildung im Fernrohr, Zeitschrift für Instrumentenkunde 15 (Oct.), 362-370.Strehl, K. 1902, Über Luftschlieren und Zonenfehler, Zeitschrift für Instrumentenkunde, 22 (July), 213-217. 

อัตราส่วนชเตรลมักถูกกำหนดที่ในสถานะที่อยู่กลางช่วงความชัดของระบบที่กำลังประเมิน เว้นแต่จะระบุไว้เป็นอย่างอื่น การแจกแจงความสว่างของภาพบนระนาบภาพของแหล่งกำเนิดแสงแบบจุดนั้นเรียกกันโดยทั่วไปว่า ฟังก์ชันกระจายจุด เห็นได้ชัดว่า การระบุรูปร่างของฟังก์ชันกระจายจุดด้วยตัวเลขค่าเดียว ดังเช่นอัตราส่วนชเตรลนั้น จะไม่มีความหมายอะไรในการใช้งานจริง เว้นแต่ว่ารูปร่างของฟังก์ชันกระจายจุดที่เกิดขึ้นจริงนั้นจะอยู่ในสภาพที่บิดเบี้ยวไปเพียงเล็กน้อยจากฟังก์ชันกระจายจุดในอุดมคติ (นั่นคือปราศจากความคลาดทางทัศนศาสตร์) วิธีนี้ใช้ได้กับระบบที่ได้รับการสอบเทียบอย่างดีจนเกือบถึงขีดจำกัดการเลี้ยวเบน (ซึ่งรวมถึงกล้องโทรทรรศน์และกล้องจุลทรรศน์ส่วนใหญ่ แต่อาจไม่รวมถึงกล้องถ่ายภาพ)

อัตราส่วนชเตรลเชื่อมโยงกับทฤษฎีความคลาดเคลื่อน (ซึ่งเป็นประโยชน์มากสำหรับผู้ออกแบบระบบที่ได้รับการสอบเทียบเป็นอย่างดี) ผ่านงานของอ็องเดร มาเรชัล และยิ่งกว่านั้น ยังให้ช่วยให้ความเชื่อมโยงที่มีความหมายระหว่างความคลาดทางทัศนศาสตร์เชิงเรขาคณิตและการทฤษฎีการเลี้ยวเบนในทางทัศนศาสตร์เชิงฟิสิกส์ ข้อเสียเปรียบอย่างมากของการใช้อัตราส่วนชเตรลเป็นเกณฑ์การประเมินภาพคือ แม้ว่าค่าที่ออกแบบจะสามารถคำนวณได้ค่อนข้างง่ายจากเอกสารเกี่ยวกับการออกแบบของระบบเชิงแสง แต่โดยหลักแล้ว ค่าความสว่างสูงสุดตามทฤษฎีไม่ได้พร้อมใช้งานได้โดยง่าย ดังนั้นจึงมักจะเป็นเรื่องยากที่จะวัดในระบบจริง

อัตราส่วนนี้ใช้กันอย่างแพร่หลายในการประเมินคุณภาพของความมองเห็นในสภาวะที่มีการรบกวนในชั้นบรรยากาศของโลก และเพื่อประเมินประสิทธิภาพของระบบอะแดปทิฟออปติก
# วัดไตรภูมิ (อำเภอเมืองเพชรบูรณ์)
วัดไตรภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลในเมือง อำเภอเมืองเพชรบูรณ์ จังหวัดเพชรบูรณ์

วัดไตรภูมิตั้งวัดเมื่อ พ.ศ. 2100 ได้รับพระราชทานวิสุงคามสีมาเมื่อ พ.ศ. 2122 เป็นวัดที่ประดิษฐาน พระพุทธมหาธรรมราชา ซึ่งเป็นพระพุทธรูปทรงเครื่องศิลปะลพบุรี หล่อด้วยทองสัมฤทธิ์หน้าตักกว้าง 13 นิ้ว สูง 18 นิ้ว ไม่มีฐาน พระพักตร์กว้าง มีลักษณะเป็นเหลี่ยม พระโอษฐ์แบะ พระกรรณยาวเกือบจรดพระอังสา ประดิษฐานบนโต๊ะบูชาในศาลาไม้ มีจำนวนสององค์ องค์จริงคือองค์บนสุด ส่วนองค์ที่อยู่ด้านล่างหล่อจำลอง วัดมีประเพณีอุ้มพระดำน้ำในวันขึ้น 15 ค่ำ เดือน 10

ตำนานเกี่ยวกับพระพุทธรูปเล่าว่า พระเจ้าชัยวรมันที่ 7 กษัตริย์แห่งนครธมได้พระราชทานพระพุทธมหาธรรมราชาแก่พ่อขุนผาเมือง เจ้าเมืองราด (หล่มสัก) ในครั้งที่ทรงอภิเษกสมรสกับพระนางสิงขรมหาเทวีพระธิดาของพระองค์ เพื่อเป็นพระพุทธรูปคู่บ้านคู่เมือง แต่หลังจากที่พ่อขุนผาเมืองและพ่อขุนบางกลางท่าวเจ้าเมืองบางบาง (นครไทย) ร่วมกันกอบกู้อิสรภาพ พระนางสิงขรมหาเทวีทรงแค้นเคืองมากจึงเผาเมืองราดจนพินาศ เสนาอำมาตย์ต้องอัญเชิญพระพุทธมหาธรรมราชาหลบหนีไฟ โดยล่องแพมาตามแม่น้ำป่าสัก แต่เกิดแพแตก องค์พระจมหายไปกับแม่น้ำ จนกระทั่งชาวบ้านพบในแม่น้ำป่าสักบริเวณหน้าวัด จึงได้อัญเชิญมาประดิษฐานที่วัดนี้

วัดยังมีปรางค์และเจดีย์รายเก่าแก่ตั้งอยู่ด้านหลังอุโบสถประดิษฐานพระพุทธมหาธรรมราชกรมศิลปากร. "วัดไตรภูมิ " ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 18 สิงหาคม 2566. เข้าถึงจาก http://gis.finearts.go.th/fineart/
# เขตเบิร์ชกอ
เขตเบิร์ชกอ  ชื่ออย่างเป็นทางการคือ เขตเบิร์ชกอของบอสเนียและเฮอร์เซโกวีนา  เป็นหน่วยปกครองตนเองทางตะวันออกเฉียงเหนือของบอสเนียและเฮอร์เซโกวีนา

รัฐนี้ติดกับสหพันธรัฐบอสเนียและเฮอร์เซโกวีนา และเรปูบลิกาเซิร์ปสกา ก่อตั้งขึ้นในปี 1999 เพื่อสะท้อนถึงลักษณะหลายเชื้อชาติของเบิร์ชกอและบริเวณโดยรอบ รวมถึงสถานะพิเศษภายในบอสเนียที่เพิ่งได้รับเอกราช ในความเป็นจริงแล้วเป็นเขตปกครองตนเองในท้องถิ่น เช่นเดียวกับเทศบาลอื่น ๆ ในประเทศ

เมืองหลักที่ตั้งของเขตนี้คือ เบิร์ชกอ
# วัดธรรมยาน
วัดธรรมยาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเฉลียง อำเภอหนองไผ่ จังหวัดเพชรบูรณ์ 

วัดธรรมยานสร้างขึ้นเพื่อเป็นอนุสรณ์บูชาหลวงพ่อฤๅษีลิงดำ วัดท่าซุง (สมัยเป็นเจ้าคุณพระสุธรรมยานเถระ) จึงนำคำว่า “ธรรมยาน” มาตั้งเป็นชื่อวัด วัดธรรมยานตั้งวัดเมื่อวันที่ 13 กุมภาพันธ์ พ.ศ. 2552 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556

สิ่งก่อสร้างภายในวัด ได้แก่ อุโบสถสร้างเมื่อ พ.ศ. 2554 โดยมีสถาปนิกอาวุโสจากบริษัท เอสซีจี จำกัด เป็นผู้ดำเนินการออกแบบและควบคุมการสร้าง มีรูปแบบเป็นสถาปัตยกรรมไทยประยุกต์ มีพระพุทธรูปที่ประดิษฐานซ้อนกันอยู่ 2 องค์แล้ว ยังมีรูปเหมือนหลวงพ่อฤาษีลิงดำด้วย ภายในตกแต่งด้วยลายไม้เรียบ ๆ ไม่เน้นภาพจิตรกรรมและการประดับกระจกตกแต่งสีสันสดใส หน้าอุโบสถมีประติมากรรมพญานาคขนาดใหญ่ 2 ตนอยู่คู่กัน คือ พญาศรีสุธนและพญาศรีสุนันท์ อุโบสถมีระเบียงคด ซึ่งประดิษฐานสมเด็จองค์ปฐมและพระพุทธเจ้า 28 พระองค์ มีรูปหล่อพระพุทธรูปหน้าตัก 4 ศอกยาวตลอดแนวกำแพง ยังมีวิหาร เป็นที่ประดิษฐานของสมเด็จพระพุทธธรรมยาน หรือ หลวงพ่อยิ้ม พระประธานหน้าตัก 15 ศอก สมเด็จองค์ปฐม สมเด็จปางจักรพรรดิ์ หลวงปู่ปานหน้าตัก 8 ศอก หลวงพ่อพระราชพรหมยานหน้าตัก 8 ศอก และมีพระชำระหนี้สงฆ์โดยรอบมหาวิหารจำนวน 104 องค์
# ชโยติ
ชโยติ ชโยติ แปลว่า รัศมี/เปล่งแสง ในภาษาแบบอินเดีย และอาจหมายถึง

 ศาสนาฮินดู 
 ทีปชโยติสตมภ์, เสาตะเกียงในศาสนสถานของอินเดีย
 ชโยติรลึงค์, เทวสถานอันเป็นศาสนสถานสำคัญที่ประดิษฐานศิวลึงค์ที่สำคัญทั้งสิบสองแห่งของไศวะนิกายในประเทศอินเดีย
 เจ้าแม่ชโยติ, นางเทพธิดาในศาสนาพราหมณ์ ฮินดู
 เทศกาลชโยติ กลัศ (Jyoti Kalash), เทศกาลในศาสนาฮินดูอันอุทิศแด่เจ้าแม่ทุรคาเทพี

ดูเพิ่ม
 แสงสว่าง
# รายชื่อหอจดหมายเหตุในประเทศไทย
หอจดหมายเหตุในประเทศไทย ในหน้านี้รวบรวมรายชื่อหอจดหมายเหตุในประเทศไทย ดังนี้

 หอจดหมายเหตุในประเทศไทย 
 สำนักหอจดหมายเหตุแห่งชาติ
 หอภาพยนตร์ (องค์การมหาชน)
 จดหมายเหตุมหาวิทยาลัยแม่โจ้
 หอจดหมายเหตุ มหาวิทยาลัยพายัพ
# ตำบลลำปลายมาศ
ลำปลายมาศ เป็นตำบลตำบลหนึ่งในอำเภอลำปลายมาศ จังหวัดบุรีรัมย์ โดยมีพื้นที่ทั้งหมดอยู่ในความรับผิดชอบของเทศบาลเมืองลำปลายมาศ

 อาณาเขตติดต่อ 
 ทิศเหนือ ติดต่อกับ ตำบลหินโคน และตำบลหนองคู
 ทิศตะวันออก ติดต่อกับ ตำบลหนองคู
 ทิศตะวันตก ติดต่อกับ ตำบลหินโคน
 ทิศใต้ ติดต่อกับ ตำบลหนองคู

 การปกครอง 
 หมู่บ้าน 

 หมู่ที่ 1 ลำปลายมาศ	
 หมู่ที่ 2 สวนแตง	
 หมู่ที่ 3 หนองแสง	
 หมู่ที่ 4 ผักกาดหญ้า	
 หมู่ที่ 5 โนนสมบูรณ์	
 หมู่ที่ 6 ประชาสรรค์	
 หมู่ที่ 7 พัฒนา	
 หมู่ที่ 8 สวนใหญ่	
 หมู่ที่ 9 เจริญมาศ	
 หมู่ที่ 10 ใหม่สวนแตง

 สถานที่สำคัญ 
 การศึกษา 
 โรงเรียนประถมศึกษา 
 โรงเรียนจันทราวาส (คุรุราษฎร์วิทยา)	
 โรงเรียนอนุบาลลำปลายมาศ
 โรงเรียนมัธยมศึกษา
 โรงเรียนลำปลายมาศ 
 โรงเรียนธารทองพิทยาคม
 โรงเรียนเอกชน 
 โรงเรียนบำรุงวิทยา
 โรงเรียนอนุบาลรัตนะ
 โรงเรียนเอื้อแววมณี	

 การสาธารณสุข 
 โรงพยาบาล 1 แห่ง
 โรงพยาบาลลำปลายมาศ
# มาณฑา
มาณฑา (,) หรือ ธามิณี (,) เป็นเทวีในศาสนาฮินดู นางนั้นเป็นชายาของพระเสาร์หนึ่งในเทวดานพเคราะห์ และเป็นเทพมารดรของเทพบุตรคุลิกัณ นางนั้นมีชาติกำเนิดเป็นคนธรรพ์และเป็นเทวีแห่งกาลเวลา โดยการเต้นรำของนางนั้นสามารถหยุดทุกสิ่งในพรหมมัณฑะ (Brahmānda - เอกภพ)ให้สามารถสนใจนางได้ นางนั้นได้รับการยกย่องว่ามีอิทธิพลเหนือดาวพระเคราะห์ดาวเสาร์ทั้งหมดในโหราศาสตร์แบบอินเดีย

โบสถ์พราหมณ์ของบุตรพระนาง 

มีโบสถ์พราหมณ์ของเทพบุตรคุลิกัณ โอรสของนาง โดยเทพประธานหลักของเทวสถานนั้นคือพระอิศวร และส่วนมากมักจะอยู่ในรัฐเกรละ อินเดียภาคใต้ ได้แก่:

Pullur Gulikan Temple -- SH 57, Pullur, Kerala 671531, India (Coordinates:)

Kaarilikkandiyil Gulikan Temple -- Ponniam, Kerala 670641, India (Coordinates:)

Sree Thirunelly Gulikan Kavu -- Wayanad, Kerala 673592, India (Coordinates:)

 Kunhichadukkam Gulikan Temple -- Kasaragod, Kerala 671314, India (Coordinates:)

 Sree Gulikan Devasthanam -- Peralam, Kerala 670521, India (Coordinates:)

 Naithallur Thalachilllon Gulikan Kshethram -- Anavathil-Manad Road Near Choorakattu Ayyappa Temple Manad, Ulliyeri, Kerala 673323, India (Coordinates:)
# ชโยติ (เทวีในศาสนาฮินดู)
ชโยติเทวี  เป็นเทวีในศาสนาฮินดู เป็นเทพีแห่งเวลและยัญบูชา, พิธีโหมะและแสงสว่าง รวมถึงความรู้แจ้งhttps://vedicgoddess.weebly.com/goddess-vidya-blog/goddess-jyoti-jyotir-vidya-the-goddess-of-jyotish-one-must-have-her-inner-light-before-one-is-a-vedic-astrologer-or-what-is-known-as-a-jyotishi-happy-diwali-all-this-wonderful-mediation-by-yogi-ananda-saraswathi พระนางได้รับการยกย่องในหมู่ชนชาวทราวิฑที่นับถือไศวนิกายและในเชิงบุคลาธิษฐานพระนางเป็นพลังอำนาจแห่งเวลของพระขันธกุมาร

เทพปกรณัม

ตามเทพปกรณัมการปรากฏองค์ของเทพีองค์นีันั้นที่ได้รับความนิยมมีอยู่สองปกรณัม ในปกรณัมแรก พระนางปรากฏจากฉัพพรรณรังสีของพระศิวะรวมถึงเป็นการสำแดงเดชของเทพบิดรของพระนาง

ในปกรณัมที่สองนั้น พระนางปรากฏจากแสงเพลิงของพระนลาฎพระปารวตีเสมือนเช่นเดียวกับการสมภพพระขันธกุมารจากของพระศิวะเช่นเดียวกัน และนางนั้นสถิตย์ในหอกศากตยุทธของพระขันทกุมารอันใช้รณรงค์พิชัยยุทธ์กับอสูรสุระปัทม

โดยทั่วไปนั้นมักถือว่านางปรากฏทิพยรูปในสถานะไร้รูปร่าง(อรูป)ในเทวสถานของพระขันธกุมารอันมีสถานะเป็ยพระเชษฐาของพระนาง และพระนางนั้นสถิตย์และปรากฏทิพยรูปเป็นไฟในหัตถ์หนึ่งของพระศิวนาฏราชอันมีสถานะเป็นเทพบิดรของนาง

การบวงสรวงเซ่นวักบัตรพลี
พระนางนั้นถึงขนานนามไวพจน์อีกนามว่า ศราวัณภไว เนื่องจากมีสถานะเสมือนขนิษฐาของพระขันทกุมารและนางนั้นได้รับการบวงสรวงเซ่นวักบัตรพลีในรูปแบบหอกศากตยุทธของเทวสถานพระขันทกุมาร ในบางส่วนของอินเดียนับถือกันว่านางนั้นคือเทพีองค์เดียวกับเจ้าแม่รายกีเทวี (goddess Rayaki) ซึ่งเกี่ยวข้องกับพระเวทย์ (Vedic Raka) ในภูมิภาคอินเดียเหนือนั้นนับถือกันว่านางนั้นคือเทพีองค์เดียวกับเจ้าแม่ชวาลามุขี (goddess Jwalaimukhi)
# วัดดอนมูล (อำเภอท่าวังผา)
วัดดอนมูล เป็นวัดราษฎร์ สังกัดคณะสงฆ์ ฝ่ายมหานิกาย ตั้งอยู่ในตำบลศรีภูมิ อำเภอท่าวังผา จังหวัดน่าน

จากพงศาวดารน่านกล่าวว่าเมื่อ พ.ศ. 2399 พระเจ้าสุริยพงษ์ผริตเดชได้กวาดต้อนชาวไทลื้อจากสิบสองปันนาเข้าในเขตจังหวัดน่าน ตั้งเป็นชุมชนไทลื้อ สร้างวัดดอนมูลเมื่อ พ.ศ. 2375 และสร้างเสร็จเมื่อ พ.ศ. 2380 โดยเจ้าหลวงอนุภาพ มีพระปัญญาเป็นเจ้าอาวาส ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2532 และกรมศิลปากรประกาศขึ้นทะเบียนเป็นโบราณสถาน เมื่อวันที่ 6 ตุลาคม พ.ศ. 2543 ขึ้นทะเบียนเป็นอาคารควรค่าแก่การอนุรักษ์จากสมาคมสถาปนิกสยาม เมื่อ พ.ศ. 2553

อาคารเสนาสนะที่สำคัญ ได้แก่ วิหารทรงไทลื้อก่ออิฐถือปูนแบบใช้ผนังรับน้ำหนัก ขนาด 6 ห้องทรงจั่วที่ต่อหลังคาปีกนกโดยรอบ ผนังจึงหนาถึง 50 เซนติเมตร เดิมเจาะช่องหน้าต่างไม่มีบานหน้าต่างต่อมาได้ขยายออกและใส่บานหน้าต่าง ประตูหน้าเข้าทางทิศตะวันออก ส่วนประตูข้างเข้าทางทิศใต้ มีบันไดพญานาคเข้าสู่ตัววิหาร ช่วงเสาที่ 2 จากทิศตะวันออกประดิษฐานพระประธานก่ออิฐถือปูนลงรักปิดทอง หลังคามุงด้วยไม้แป้นเกล็ดตกแต่งช่อฟ้าใบระกาหางหงส์เป็นรูปสัตว์ในป่าหิมพานต์ เช่น นกหัสดีลิงค์ กินนร หงส์ หน้าบันแต่งลายประจำยามในช่องสี่เหลี่ยมแบบลูกฟัก ประดับกระจกเงาที่ตอนกลางหน้าบันกรมศิลปากร. "วัดดอนมูล" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 19 สิงหาคม 2566. เข้าถึงจาก http://gis.finearts.go.th/fineart/
# วรรณวิมล เจนอัศวเมธี
วรรณวิมล เจนอัศวเมธี (เกิด 19 เมษายน พ.ศ. 2543) ชื่อเล่น จูน เป็นนักแสดงหญิงชาวไทย สังกัดจีเอ็มเอ็มทีวี เป็นรู้จักกันในบท "ลูน่า" จากซีรีย์เรื่อง 23.5 องศาที่โลกเอียง

ประวัติ
วรรณวิมล เจนอัศวเมธี มีชื่อเล่นว่า จูน เกิดเมื่อวันที่ 19 เมษายน พ.ศ. 2543 จบการศึกษาระดับมัธยมศึกษาจากโรงเรียนราชวินิตบางแก้ว และระดับปริญญาตรี จากสาขานวัตกรรมสื่อสารสังคม วิชาเอกคอมพิวเตอร์เพื่อการสื่อสาร วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ พร้อมกับภวัต จิตต์สว่างดี และภัทรานิษฐ์ ลิ้มปติยากร โดยเข้ารับพระราชทานปริญญาบัตรเมื่อเดือนธันวาคม พ.ศ. 2565'โอม-เลิฟ-จูน' สุดปลื้ม! คว้าปริญญาจากรั้ว มศว. ได้สำเร็จ ปัจจุบันกำลังศึกษาระดับปริญญาโท หลักสูตรบริหารธุรกิจมหาบัณฑิต สาขาวิชาการตลาด บัณฑิตวิทยาลัย มหาวิทยาลัยศรีนครินทรวิโรฒ

ในระหว่างศึกษาในระดับมัธยมศึกษานั้น วรรณวิมลเคยถ่ายแบบ และถ่ายนิตยสารมาบ้าง เช่น คอลัมน์ Add Friends ใน Plook Friends ของทรูปลูกปัญญา หลังจากเริ่มศึกษาในระดับปริญญาตรีแล้ว ในปี พ.ศ. 2561 วรรณวิมลได้เข้าประกวดโกออนเกิร์ล สตาร์เสิร์ช ที่จัดร่วมกับจีเอ็มเอ็มทีวี และเป็นผู้ชนะเลิศในปีนั้น จึงได้เป็นนักแสดงในสังกัดจีเอ็มเอ็มทีวี ในปีเดียวกันมีผลงานซีรีส์เรื่องนักเรียนพลังกิฟต์ รับบทเป็นก้อย และต่อมามีผลงานที่สร้างชื่อเสียงให้อีกหลายเรื่อง เช่น เธอคนนั้นคือฉันอีกคน สงครามดอกไม้ หัวใจรักสี่ดวงดาว 23.5 องศาที่โลกเอียง เป็นต้น

 ผลงาน 
 ละครโทรทัศน์/ซีรีส์ 
ปีเรื่องบทบาทเครือข่าย2561นักเรียนพลังกิฟต์ก้อยความรักเข้าตา “เฟียต” หลงสาวหนัก!!! ใน “The Gifted นักเรียนพลังกิฟต์”ช่องวัน 312562Boy For Rent ผู้ชายให้เช่า บอนเน่2563Turn Left Turn Right สมองเลี้ยวซ้ายหัวใจเลี้ยวขวา เเสงเหนือจีเอ็มเอ็ม 25เพราะเราคู่กันหวานเธอคนนั้นคือฉันอีกคนจูนเกียร์สีขาวกับกาวน์สีฝุ่นแป้ง2564 แต้มรัก Mr.lipstick  ดุจดาวF4 Thailand: หัวใจรักสี่ดวงดาวฮานะ2565สงครามดอกไม้ไอริส คู่เเท้เเม่ไม่เลิฟ The Three Gentlebros  รตา เพื่อนายแค่หนึ่งเดียว Never Let Me Go เเม็กกี้หนังรักเรื่องที่แล้ว 10 Years Ticketนิ้ง2566หัวใจในสายลม Dangerous Romanceนับดาว Faceless Love รักไม่รู้หน้า ธัญญ่า2567 23.5 องศาที่โลกเอียงลูน่า หนังสือรุ่นพลอยประกายมุก  High School Frenemy มิตรภาพคราบศัตรูแอร์รี่2568Break up service บริษัทลดรักเลิกนุชคุณวาฬร้านชำ Whale Store xoxoต้นน้ำ Dare You to Death ไขคดีเป็น เห็นคดีตายเชอรีน

เเฟนมีตติง
+ปีชื่องานวันที่สถานที่หมายเหตุอ้างอิง2567JUNE'S LOVER - JUNE WANWIMOL FAN MEETING IN VIETNAM5 ตุลาคม Ben ThanhTheater, Ho Chi Minh City ที่ประเทศเวียดนาม

คอนเสิร์ต

 ชื่อ วันที่ หมายเหตุ สถานที่ อ้างอิง บลัชบลอสซัมแฟนเฟสต์ 28–29 มิถุนายน พ.ศ. 2568 ร่วมกับทสร กลิ่นเนียม, ทิพนารี วีรวัฒโนดม, พรรษา วอสเบียน, เบญญาภา จีนประสม, ภัทราภัสร์ โบรัชตะสุวรรณ์, รชานันท์ มหาวรรณ์,ภัทรานิษฐ์ ลิ้มปติยากร, รัตนวดี วงศ์ทอง, นันท์นภัส เลิศนามเชิดสกุลยูเนี่ยน ฮอลล์, ยูเนี่ยน มอลล์

ผลงานเพลง
 พ.ศ. เพลง หมายเหตุ อ้างอิง 2568 ฤดูของเรา ร่วมกับทสร กลิ่นเนียม, ทิพนารี วีรวัฒโนดม, นันท์นภัส เลิศนามเชิดสกุล, พรรษา วอสเบียน, ภัทราภัสร์ โบรัชตะสุวรรณ์, รัตนวดี วงศ์ทอง รชานันท์ มหาวรรณ์, ภัทรานิษฐ์ ลิ้มปติยากร, เบญญาภา จีนประสม 

 รางวัล
# เกษม อุประ
เกษม อุประ (เกิด 5 เมษายน พ.ศ. 2501)  เป็นสมาชิกสภาผู้แทนราษฎรจังหวัดสกลนคร เขต 7 สังกัดพรรคเพื่อไทย

 ประวัติ 
เกษม เกิดเมื่อวันที่ 5 เมษายน พ.ศ. 2501 สำเร็จการศึกษาระดับปริญญาตรี การศึกษาศาสตรบัณฑิต (กศ.บ.) สาขาศึกษาศาสตร์ จากมหาวิทยาลัยศรีนครินทรวิโรฒ มหาสารคาม (ปัจจุบันคือมหาวิทยาลัยมหาสารคาม) และระดับปริญญาโท ศิลปศาสตรมหาบัณฑิต (ศศ.ม.) สาขารัฐศาสตร์ จากมหาวิทยาลัยรามคำแหง

 การทำงาน 
เกษม เคยรับราชการครูก่อนจะเข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดสกลนคร ในปี พ.ศ. 2544 เขตเลือกตั้งที่ 7 สังกัดพรรคความหวังใหม่ เอาชนะอวยชัย สุขรัตน์ และวัชรินทร์ ศรีถาพร ไปได้ เป็น สส.สมัยแรก

ในปี 2548 เขาได้รับเลือกตั้งอีกครั้ง ในนามพรรคไทยรักไทย และได้รับเลือกตั้งต่อเนื่องทุกครั้ง ในปี พ.ศ. 2554, พ.ศ. 2562, พ.ศ. 2566

เขาเคยได้รับแต่งตั้งเป็นเลขานุการคณะกรรมาธิการการแรงงาน และรองประธานคณะกรรมาธิการการแรงงาน

ปัจจุบันดำรงตำแหน่ง กรรมาธิการและที่ปรึกษาคณะกรรมาธิการการกระจายอำนาจการปกครองส่วนท้องถิ่น และการบริหารราชการรูปแบบพิเศษ สภาผู้แทนราษฎร ชุดที่ 26

 เครื่องราชอิสริยาภรณ์
# ปรางค์ฤๅษี (อุทยานประวัติศาสตร์ศรีเทพ)
ปรางค์ฤๅษี เป็นโบราณสถานขอมในอุทยานประวัติศาสตร์ศรีเทพ ตำบลนาสนุ่น อำเภอศรีเทพ จังหวัดเพชรบูรณ์ ห่างจากเมืองศรีเทพ 3 กิโลเมตร 

ลักษณะทางกายภาพเป็นปราสาทก่อด้วยอิฐไม่สอปูนตั้งอยู่บนฐานศิลาแลงขนาดไม่สูงนักสถาปัตยกรรมแบบขอม หันหน้าไปทางทิศตะวันออก และมีอาคารขนาดเล็กในบริเวณเดียวกัน ล้อมรอบด้วยแนวกำแพงก่อด้วยศิลาแลง 

จากการสำรวจ ปรางค์ฤๅษีเป็นเทวาลัยในศาสนาฮินดู ลัทธิไศวนิกาย สร้างขึ้นในพุทธศตวรรษที่ 16 พบโบราณวัตถุเนื่องในศาสนาฮินดู ได้แก่ ศิวลึงค์ ฐานประติมากรรม และชิ้นส่วนโคนนทิ

 โบราณสถาน 

ลักษณะของปราสาทคาดการณ์ว่าร่วมสมัยปรางค์ศรีเทพ ปราสาทศิลปะขอมทั่วไปมักวางทิศตะวันตก จากการวางปราสาททางตะวันออกของปรางค์ฤๅษี จึงเชื่อว่า เป็นปราสาทที่เก่าที่สุดในเมืองศรีเทพ

ปราสาทหมายเลข 1 เป็นปราสาทแบบขอม ก่อด้วยอิฐไม่สอปูนบนฐานศิลาแลง ซึ่งรูปแบบไม่คล้ายคลึงกับปรางค์ศรีเทพ ฐานมีแผนผังเป็นสี่เหลี่ยมจัตุรัส ด้านละ 7.5 เมตร ปรางค์มีแผนมังสี่เหลี่ยมจัตุรัสย่อมุมไม้ยี่สิบด้านละ 4.6 เมตร ยอดปรางค์ทำมาจากหินทรายสีเทาทรงกลม ค้นพบทางตะวันตกเฉียงเหนือของโบราณสถาน

กรอบประตูมีหน้าบันลักษณะวงโค้งสูง พบมากในศิลปะขอมแบบสมโบร์ไพร์กุก เสาแปดเหลี่ยมประดับกรอบประตูแปดเหลี่ยมพบครั้งแรกในศิลปะขอมแบบกุเลน หน้าปรางค์ประธานพบอาคารก่อด้วยศิลาแลงคาดว่าเป็นโคปุระและบรรณาลัย พบโบราณวัตถุเนื่องในศาสนาฮินดู ได้แก่ ศิวลึงค์ ฐานประติมากรรม และชิ้นส่วนโคนนทิ

ปราสาทหมายเลข 2 เป็นปราสาททางใต้ของปรางค์ประธาน ก่อกำแพงแก้วล้อมแยกปรางค์ประธานแบบขอม ฐานมีแผนผังสี่เหลี่ยมจัตุรัสด้านละ 5.2 เมตร ทางใต้พบลวดบัวเชิงฐานปรางค์ ปรางค์มีแผนผังสี่เหลี่ยมจัตุรัสด้านละ 4 เมตร ก่อด้วยอิฐพังทลายเหลือฐานปราสาท พบโบราณวัตถุ ได้แก่ จารึก 72 อักษรขอม อายุพุทธศตวรรษที่ 16
# บาคุริวเซ็นไต อาบะเรนเจอร์ VS เฮอร์ริเคนเจอร์
บาคุริวเซ็นไต อาบะเรนเจอร์ VS เฮอร์ริเคนเจอร์  เป็นออริจินอลวิดีโอจาก ขบวนการนักรบไดโนเสาร์ อาบะเรนเจอร์ วางจำหน่ายและเผยแพร่เมื่อวันที่ 12 มีนาคม ค.ศ. 2004 ความยาว 40 นาที

 ภาพรวม 
เป็นออริจินอลวิดีโอจากละครชุดโทรทัศน์ ขบวนการนักรบไดโนเสาร์ อาบะเรนเจอร์ และ ขบวนการนินจาวายุ เฮอร์ริเคนเจอร์ และเป็นผลงานเรื่องที่ 10 ของ ซูเปอร์เซ็นไต วีซินีม่า

ในเรื่องนี้รูปแบบดีวีดีได้เพิ่มส่วนสเปเชียลฟีเจอร์เพิ่มเติมมาคือวิดีโอเบื้องหลังการถ่ายทำ

ใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดเรื่องนี้ว่าเป็นเหตุการณ์ที่เกิดขึ้นในเดือนกันยายน ปี ค.ศ. 2003 จากข้อมูลของอาสึกะ ในสมุดรายชื่อซูเปอร์เซ็นไต

 เนื้อเรื่อง 

 ตัวละครจากต้นฉบับ 
จะนิน อีกะ (邪忍イーガ)

 พลังการต่อสู้ 
 ท่าไม้ตายประสาน 

 หุ่นยนต์
# ประเพณีแต่งงานผี
ในประเพณีและวัฒนธรรมจีน หมิงฮุน  เป็นประเพณีการสมรสให้แก่วิญญาณผู้ตายโดยฝ่ายใดฝ่ายหนึ่งอาจจะเสียชีวิตไปแล้วหรือยังอยู่ก็ได้Stockard, Janice E. Daughters of the Canton Delta ต้นกำเนิดและที่มาของประเพณีทางโบราณคดีและประวัติศาสตร์นี้ยังไม่ปรากฏแน่ชัดว่าเริ่มปฏิบัติมาตั้งแต่สมัยใดและยังมีการปฏิบัติอยู่ในปัจจุบัน
ในประเพณีและวัฒนธรรมของชนบทในไต้หวัน หากมีหญิงโสดเสียชีวิต ครอบครัวของผู้วายชนม์จะทิ้งซองแดงอันภายในใส่เงินสดและเล็บ เส้นผมของผู้ตายเอาไว้ และรอจนกว่าจะมีผู้ชายเดินมาเก็บซองนั้น ชายคนแรกที่หยิบได้ซองนั้นขึ้นมาจะเป็นเจ้าบ่าวของผู้วายชนม์และจะเป็นสิริมงคลแก่ทุกฝ่าย หากบุรุษผู้นั้นปฏิเสธไม่ยอมวิวาห์ด้วยแล้วจะเกิดเหตุการณ์โชคร้ายแก่บุรุษผู้นั้นhttps://www.arsomsiam.com/%E0%B8%AB%E0%B8%A1%E0%B8%B4%E0%B8%87%E0%B8%AE%E0%B8%B8%E0%B8%99%E0%B9%81%E0%B8%95%E0%B9%88%E0%B8%87%E0%B8%87%E0%B8%B2%E0%B8%99%E0%B8%AB%E0%B8%A5%E0%B8%B1%E0%B8%87%E0%B8%95%E0%B8%B2%E0%B8%A2/

 ในวัฒนธรรมร่วมสมัย 
นวนิยายของนักเขียนชาวมาเลเซียเชื้อสายจีนในสหรัฐอเมริกานามว่า หยางชื่อ ชู ใน พ.ศ. 2556 ใช้ที่มาของเรื่องราวจากประเพณีนี้เป็นส่วนสำคัญVinczeová, Barbora. "The Concept of Afterlife: Transforming Mythology into Fantasy in Yangsze Choo's The Ghost Bride." Ostrava Journal of English Philology 11.1 (2019).และกลายเป็นหนังสือขายดีของอันดับหนังสือขายดีเดอะนิวยอร์กไทมส์และได้รับเลือกให้เป็นหนังสือยอดเยี่ยมโดย Oprah.com ต่อมาได้กลายเป็นพื้นฐานของซีรีส์ต้นฉบับของ Netflix เรื่อง เจ้าสาวเซ่นศพ (The Ghost Bride) ซึ่งร่วมกำกับโดยผู้กำกับชาวมาเลเซีย Quek Shio-chuan และ Ho Yu-hang นำแสดงโดย Huang Pei-jia, Wu Kang-jen, หลิน ลู่ตี๋ และ Kuang Tian

ภาพยนตร์แต่งงานกับผี ให้ความสำคัญกับการเริ่มต้นของเรื่องราวจากประเพณีนี้ ได้รับเลือกให้เป็นภาพยนตร์ปิดเทศกาลภาพยนตร์นานาชาติรางวัลม้าทองคำปีพุทธศักราช2565

หมายเหตุ
# สะพานเวสต์มินสเตอร์
สะพานเวสต์มินสเตอร์  เป็นสะพานรถยนต์และคนเดินเท้าข้ามแม่น้ำเทมส์ในลอนดอน เชื่อมระหว่างย่านเวสต์มินสเตอร์ทางฝั่งตะวันตกและย่านแลมเบธทางฝั่งตะวันออก

สะพานทาสีด้วยสีเขียวเป็นส่วนใหญ่ ซึ่งเป็นสีเดียวกับที่นั่งในสภาสามัญชน ซึ่งอยู่ด้านข้างพระราชวังเวสต์มินสเตอร์ที่อยู่ใกล้สะพานมากที่สุด แต่เป็นสีเขียวอมฟ้าธรรมชาติคล้ายกับสีเขียวมรกต ตรงกันข้ามกับสะพานแลมเบธที่มีสีแดง ซึ่งเป็นสีเดียวกับที่นั่งในสภาขุนนาง และอยู่ฝั่งตรงข้ามพระราชวังฯ

ระหว่างปี ค.ศ. 2005–2007 สะพานนี้ได้ผ่านการปรับปรุงใหม่ทั้งหมด รวมถึงการเปลี่ยนแผ่นเหล็กด้านหน้าและการทาสีสะพานใหม่ สะพานนี้เชื่อมระหว่างพระราชวังเวสต์มินสเตอร์ซึ่งตั้งอยู่ทางฝั่งตะวันตกของแม่น้ำ กับเคาน์ตีฮอลล์และลอนดอนอายทางฝั่งตะวันออก และเคยเป็นเส้นชัยในช่วงเริ่มต้นของลอนดอนมาราธอน

สะพานที่อยู่ถัดไปทางท้ายน้ำสะพานฮังเกอร์ฟอร์ดและสะพานโกลเดนจูบิลี ส่วนสะพานที่อยู่เหนือน้ำคือสะพานแลมเบธ สะพานเวสต์มินสเตอร์ได้รับการขึ้นทะเบียนเป็นสิ่งก่อสร้างภายใต้การพิทักษ์ Grade II* ในปี ค.ศ. 1981
# มหาเสวกแห่งสกอตแลนด์
มหาเสวกแห่งสกอตแลนด์ (หรือ Great Steward of Scotland) เป็นเจ้าพนักงานผู้ควบคุมกิจการภายในราชสำนัก ซึ่งในคริสตศตวรรษที่ 12 พระเจ้าเดวิดที่ 1 แห่งสกอตแลนด์ ทรงมอบตำแหน่งนี้ให้แก่วอลเตอร์ ฟิตซ์ อลัน (Walter fitz Alan) ขุนนางจากบริตทานี ชื่อตำแหน่งนี้ในภาษาอังกฤษมาจากสกุลสวจต ซึ่งต่อมาได้สถาปนาเป็นราชวงศ์สจวตในปี 1371

ตั้งแต่ปี 1398 เป็นต้นมา ตำแหน่งมหาเสวกแห่งสกอตแลนด์ ถือเป็นตำแหน่งโดยอัตโนมัติของผู้ครองยศดยุกแห่งรอธซี ซึ่งเป็นยศรองของผู้ครองยศเจ้าชายแห่งเวลส์ ด้วยเหตุนี้ บางครั้งจึงมีการเอ่ยถึงผู้ครองยศนี้ว่า เจ้าชายและมหาเสวกแห่งสกอตแลนด์ (Prince and Great Steward of Scotland)
# วัดสบลี
วัดสบลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแจ้ซ้อน อำเภอเมืองปาน จังหวัดลำปาง คำว่า "สบลี" หมายถึงการบรรจบกันของน้ำแม่มอญและน้ำแม่คำ (เพี้ยนเป็นน้ำแม่ลี)

วัดสบลีตั้งวัดเมื่อ พ.ศ. 2436 โดยเจ้ากาวิละมาละกา เจ้าอาวาสรูปแรก ได้สร้างวิหารขึ้นประดิษฐานพระประธานศิลปะล้านนา วิหารวัดสบลีได้ฉลองในปี จ.ศ. 1261 (พ.ศ. 2442) เดิมอยู่ใกล้กับน้ำแม่ลี เสร็จจากงานฉลองสมโภชจึงเขียนภาพจิตรกรรมฝาผนังโดยช่างคำตาลซึ่งเป็นจิตรกรชาวเงี้ยว (ไทใหญ่) สีที่ใช้เขียนเป็นสีดินและหินสีต่าง ๆ จากน้ำแม่ลีซึ่งมักพบมากเวลาน้ำแห้ง เมื่อนำมาฝนกับน้ำแล้วใช้เขียนผนังเป็นสีต่าง ๆ วิหารเดิมก่อด้วยอิฐสอด้วยดินผสมปูนขาว ภายในวิหารยังมีภาพเขียนสีจิตรกรรมบนผนังไม้เรื่องราวนิทานพื้นบ้านเรื่อง บัวระวงศ์       หงส์อามาตย์ โดยสล่าคำตาน ต่อมาใน พ.ศ. 2528 ได้ทำการปฏิสังขรณ์โดยย้ายวัดจากเดิมที่อยู่ใกล้น้ำแม่ลีมายังตำแหน่งปัจจุบัน 

วิหารหลังเก่าถูกรื้อแล้วจึงสร้างวิหารหลังใหม่ที่มีขนาดและรูปแบบเหมือนเดิมแต่เปลี่ยนเป็นอาคารก่ออิฐสอด้วยปูนซีเมนต์ ใช้เครื่องประดับไม้และแป้นเกล็ดของวิหารหลังเก่าทั้งหมด ส่วนช่อฟ้า ใบระกา หางหงส์เปลี่ยนใหม่เกือบทั้งหมด มีของเก่าเพียง 4 ชิ้นซึ่งติดไว้ที่มุมผนังทั้ง 4 ด้าน พ.ศ. 2556 กรมศิลปากรโดยสำนักศิลปากรที่ 7 น่าน ได้ดำเนินการสำรวจเพื่อขึ้นทะเบียนและกำหนดขอบเขตที่ดินโบราณสถาน วัดสบลีได้รับพระราชทานวิสุงคามสีมา เมื่อวันที่ 18 มีนาคม พ.ศ. 2530 ในปีนั้นชาวบ้านได้ร่วมกันบริจาคทุนในการยกใบเสมารอบวิหาร จากนั้นจึงได้ใช้วิหารหลังนี้เป็นอุโบสถมาจนถึงปัจจุบัน